《奉赓御制诗韵三首送茅山宗师 其三》
明代·陶安

玉笙声歇碧窗閒，金鼎龙砂五色斑。时遣仙童入林去，紫芝带露斸云间。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。